|  |  |
| --- | --- |
| Kokous | **Vanhusneuvoston kokous 7/2019** |
| Aika, paikka | Tiistai 12.11.2019 kello 14.00-15.16, kaupungintalo, kokoustila Vallinkoski (h 138) |
| Osallistujat | Sinikka Poskiparta, Imatran kansalliset seniorit ry.  Erkki Päivärinta, Imatran Seudun Sotaorvot ja Kaatuneiden Omaiset ry.  Timo Saarinen, StoraEnson Eläkeläiset ry., poissa  Anneli Haimakainen, Imatran Eläkeläiset ry., varajäsen  Anita Sairanen, Vuoksenniskan Eläkkeensaajat ry.  Anna-Liisa Kojo, Imatran Seudun Senioriopettajat ry.  Liisa Nenonen, Tainionkosken Eläkkeensaajat ry., poissa  Pirkko Molkentin, Eläkeliiton Imatran yhdistys ry., poissa  Eila Soikkeli, Imatrankosken Eläkkeensaajat ry., varajäsen  Lauri Aunola, Imatran Sotaveteraanit ry.  Jerena Juutilainen, puheenjohtaja  Arto Pulkkinen, kaupunkikehityslautakunnan edustaja  Arto Siitonen, hyvinvointilautakunnan edustaja  Sirkku Sarlomo, konsernipalvelut, sihteeri  Titta Roslakka, Eksoten edustaja |
| Liitteet |  |
| Jakelu | kaupunginhallitus, lautakunnat, vanhusneuvoston jäsenet ja varajäsenet, www.imatra.fi |
|  | **§ 51 Kokouksen avaus ja läsnäolijoiden toteaminen**  **Esitys:** Puheenjohtaja avaa kokouksen ja toteaa läsnäolijat.  **Päätös:** Puheenjohtaja avasi kokouksen ja totesi kokoukseen osallistujat.  **§ 52** **Edellisen kokouksen pöytäkirjan hyväksyminen**  **Esitys:** Hyväksytään edellisen kokouksen 25.9.2019 pöytäkirja.  **Päätös:** Hyväksyttiin.  **§ 53 Lausuntopyynnöt asemakaavan muutoksiin**  **1.)Asemakaavan muutos 1096 kaupunginosa 12 Imatrankoski**  Kaupunkisuunnittelu pyytää vanhusneuvoston lausuntoa kaupunginosa 12 Imatrankoskiasemakaavan muutoksen ehdotusvaiheesta. Asemakaavan muutosalue sijaitsee Imatrankosken kaupunginosassa Koulukadun ja alueellisen virkistysalueen välisellä alueella. Asemakaavamuutoksen tavoitteena on muuttaa Imatrankosken koulun (kortteli 16) asemakaava siten, että asemakaava ei käyttötarkoitus- ja muilta kaavamerkinnöiltään tai –määräyksiltään  ole kiinteistökehittämisen esteenä.  Asemakaavan muutos on kuulutettu vireille 17.2.2019. Valmisteluaineisto (kaavaluonnos) oli nähtävillä 6.5. – 7.6.2019. Ehdotusvaihe pidetään nähtävillä 18.10. – 18.11.2019 välisen ajan. Osallistumis- ja arviointisuunnitelma pidetään nähtävillä maankäyttö- ja rakennuslain 62 §:n ja 63 §:n mukaisesti nähtävillä  18.2.2019 alkaen koko prosessin ajan.  Asemakaava-aineisto löytyy Imatran kaupungin nettisivuilta osoitteesta:  <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/n%C3%A4ht%C3%A4vill%C3%A4-olevat-kaavat/kaupunginosa-12-imatrankoski>  Lausunto asemakaavaehdotuksesta pyydetään 18.11.2019 mennessä. Saapumatta jäänyt lausunto tulkitaan niin, ettei aineistosta ole huomauttamista.  Asemakaavan muutosluonnoksesta saadun palautteen pohjalta luonnosta muutettiin ehdotusvaiheeseen seuraavasti:  - kolmen asuinkerrostalokorttelin sijasta kaavamuutosehdotukseen on osoitettu  kaksi kerrostalokorttelia  - koulun käytössä ollut hiekkapäällysteinen palloilukenttä on säilytetty  kokonaisuudessaan (vu-3), kentän pohjoisosaan on osoitettu pysäköintialue (p)  - kevyen liikenteen väylä on osoitettu Koulukadun jatkeeksi virkistysalueelle, katualue poistettu  Vanhusneuvosto käsitteli 6.6.2019 kokouksessa asemakaavan luonnosta ja antoi lausuntonaan:  ”Vanhusneuvosto puoltaa asemakaavamuutoksen hyväksymistä. Luonnoksessa on huomioitu lähivirkistysalueen säilyttäminen. Kerrostalojen lisäksi on mahdollis-tettu palvelurakentaminen.”    2.)**Asemakaavan muutos 1098 kaupunginosa 35 Tainionkoski**  Kaupunkisuunnittelu pyytää vanhusneuvoston lausuntoa kaupunginosa 35 Tainionkoski asemakaavan muutoksen ehdotusvaiheesta. Asemakaavan muutosalue sijaitsee Tainionkosken kaupunginosassa Juskunmäenkadun ja Suokadun välisellä alueella n. 4,5 km päässä Imatrankosken keskustasta ja n. 3,5 km päässä Mansikkalan kauppakeskuksesta. Asemakaavamuutoksen tarkoituksena on muuttaa Tainionkosken koulun (kortteli 2) asemakaavaa siten, että asemakaava ei käyttötarkoitus- ja muilta kaavamerkinnöiltään tai -määräyksiltään ole kiinteistökehittämisen esteenä.  Asemakaavan muutos on kuulutettu vireille 17.2.2019. Osallistumis- ja arviointisuunnitelma pidetään maankäyttö- ja rakennuslain 62 §:n ja 63 §:n mukaisesti nähtävillä 18.2.2019 alkaen koko prosessin ajan. Asemakaavan muutosluonnos on ollut nähtävillä 6.5. – 7.6.2019. Asemakaavan muutosehdotus pidetään yleisesti nähtävillä 28.10. – 27.11.2019.  Asemakaavaehdotusaineisto löytyy Imatran kaupungin nettisivuilta osoitteesta:  <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/n%C3%A4ht%C3%A4vill%C3%A4-olevat-kaavat/kaupunginosa-35-tainionkoski>  Lausunto asemakaavan muutosehdotuksesta pyydetään 27.11.2019 mennessä. Saapumatta jäänyt lausunto tulkitaan niin, ettei aineistosta ole huomauttamista.  Lisätietoja hankkeista antavat kaupunkisuunnittelupäällikkö Ulla Karjalainen, puh. 020 617 4457, [ulla.karjalainen@imatra.fi](mailto:ulla.karjalainen@imatra.fi) ja kaavoitusarkkitehti Kaija Maunula, puh. 020 617 4460, [kaija.maunula@imatra.fi](mailto:kaija.maunula@imatra.fi).  Vanhusneuvosto käsitteli asemakaavan muutosta 6.6.2019 ja antoi lausunnon:  ”Vanhusneuvosto puoltaa asemakaavamuutoksen hyväksymistä. Luonnoksessa on huomioitu hyvin maisema ja luontoa.”  **Esitys:** Vanhusneuvosto antaa lausunnon, että ei ole huomautettavaa ko. asemakaavan muutoksiin.  **Päätös:** Hyväksyttiin.  **§ 54 Vanhustenviikon tapahtumien palaute**  Vanhustenviikolla järjestettiin 6.10.2019 Vanhustenviikon juhla, 8.10.2019 Ikäihmisten terveellinen ravinto/Tietoa terveellisestä ravinnosta ja 10.10.2019 Liiku kanssamme liikuntapäivä Ukonniemi-areenalla. Lisäksi yhteistyössä Imatran seurakunnan kanssa järjestettiin 2.10.2019 Tämän virren haluaisin kuulla – virsien yhteislaulutilaisuus.  **Esitys:** Keskustellaan Vanhustenviikon tapahtumien järjestelyjen onnistumisesta ja saadusta palautteesta.  **Päätös:** Käytiin läpi vanhustenviikon tapahtumien onnistuminen ja saatu palaute hyödynnettäväksi ensi vuoden tapahtumissa.Vuonna 2020 Vanhustenviikkoa vietetään 4.-11.10 ja teemana on Onni on vanheta.  **§ 55 Vanhusneuvostopäivä 7.11.2019 asiat**  Vanhusneuvostopäivän tämän vuoden aiheina on turvallisuus ja sähköiset palvelut sekä hyvä arki ja osallisuus. Ohjelmassa on luvassa ajankohtaisia puhujia, vanhusneuvoston jäsenten puheenvuoroja sekä yhteistä keskustelua. Tauoilla voit tutustua myös infopisteiden antiin.  Vanhusneuvoston puheenjohtajat ja sihteeri osallistuvat Vanhusneuvostopäivään paikan päällä. Vanhusneuvoston jäsenille on lähetetty tieto mahdollisuudesta seurata päivän kulkua etänä. Verkon kautta seurantaa varten on myös ilmoittauduttava oheisen linkin kautta <https://link.webropolsurveys.com/S/61DB7BF617E75E03>  Etälinkki lähetetään tilaisuuteen etänä ilmoittautuneille lähempänä tilaisuutta.  **Esitys:** Keskustellaan päivän aiheista ja hyödynnetään saatu tieto ensi vuoden toimintasuunnitelman valmistelussa.  **Päätös:** Käytiin läpi Vanhusneuvostopäivästä saatua ajankohtaista tietoa. Päätettiin järjestää talvella 2020 yleisöluento aiheista turvallinen asuminen kotona (varkaudet, huijaukset), edunvalvontavaltuutus ja hoitotahto. Luennoitsijat kutsutaan Vanhusneuvostopäivässä esillä olleista järjestöistä.  **§ 56 Muut asiat**  **Etelä-Karjala ikääntyneiden hyvinvoinnin puolesta!**  **Järjestöyhteistyön voima ja maakunnallinen ikäpoliittinen ohjelma -seminaari 22.11.2019**  **Eksote/Vuokko Majoisen sähköposti 4.10.2019:**  ”Haastamme koko Etelä-Karjalan mukaan ikääntyneen väestön hyvinvoinnin tukemiseen. Olemme yhdistäneet perinteeksi muodostuneen Etelä-Karjalan järjestöjen päivän ja ikäpoliittisen ohjelman päivitystyön käynnistämisen samaan tapahtumaan. Yhdessä olemme enemmän.  Pidämme tärkeänä jatkossakin korostaa ikäpoliittisen ohjelman maakunnallisuutta ja monitoimijuutta sekä kuntien roolia ja kuntalaisten vastuunottoa omasta hyvinvoinnista. Olemme koonneet seminaariin huippuasiantuntijat avaamaan näitä teemoja.  Seminaarin paneelikeskustelussa on edustajia Eksotelta, Socomilta, Pelastuslaitokselta, vanhusneuvostoista, yksityiseltä- ja kolmannelta sektorilta. Jokainen panelisti kuvaa omasta roolistaan tärkeimmän konkreettisen toimenpiteen, jonka katsoo edistävän ikäpoliittisen ohjelman tavoitteiden toteutumista ja lisäävän ikääntyneitten hyvinvointia.  Lopuksi esitämme toimijoille haasteen tuottaa ensi vuoden aikana ainakin yksi omaan toimintaan liittyvä konkreettinen toimenpide/ lupaus, joka on realistisesti toteutettavissa tulevan Ikäpoliittisen ohjelmakauden aikana.  Tarkempi ohjelma liitteenä. Tervetuloa!  Kahvitarjoilun vuoksi ilmoittaudu tapahtumaan 15.11.2019 mennessä [tästä](https://link.webropolsurveys.com/S/C39A94115A6251EA).  Voit ilmoittautua myös Vuokko Majoiselle, [vuokko.majoinen@eksote.fi](mailto:vuokko.majoinen@eksote.fi).”  Ohjelma on jaettu esityslistan liitteenä.  **Kooste Imatran Voimaa vanhuuteen –alkukartoituksesta**  Sähköposti 30.10.2019:  ”Imatra on valittu kymmenien hakijoiden joukosta mukaan valtakunnalliseen Voimaa vanhuuteen - ikäihmisten terveysliikuntaohjelmaan. Kolmevuotinen ohjelmatyö aloitettiin kartoittamalla kotona asuvien, toimintakyvyltään heikentyneiden ikäihmisten liikuntatoiminnan tilaa. Liitteessä teille tulokset ja kehittämisehdotuksia.  Tarjoamalla ikäihmisille mahdollisuuksia säännölliseen voima- ja tasapainoharjoitteluun, saadaan aikaan yksilön elämänlaadun kohentumisen lisäksi merkittäviä taloudellisia säästöjä. Viime vuosina yli 65-v. imatralaisille on sattunut 61-64 lonkkamurtumaa/vuosi. Yhden lonkkamurtuman ensimmäisen vuoden hoito maksaa n. 30 000 €, mikäli potilas kuntoutuu kotikuntoiseksi. Vankka tutkimustieto osoittaa, että säännöllisellä voima- ja tasapainoharjoittelulla voidaan ehkäistä kolmasosa lonkkamurtumista. Vuositasolla tämä toisi 600 000€ säästöjä. Tilastoja tarkastellessa on otettava huomioon, että iäkkäiden imatralaisten määrä kasvaa. Tällä hetkellä 13,6 % imatralaisista on yli 75-vuotiaita, päivitetyn väestöennusteen mukaan kymmen vuoden kuluttua heitä on 20,6 %.  Tutkimuksissa on osoitettu, että toiminta- ja liikkumiskyvyn ongelmista huolimatta liikuntaa harrastavat iäkkäät tarvitsevat vähemmän ulkopuolista apua. Tällöin he myös siirtyvät kotihoidon palvelujen piiriin myöhemmin, mikä edelleen tuo säästöjä.  Voimaa vanhuuteen -työ kohdennetaan niihin ikäihmisiin, joiden toimintakyky on alkanut tai alkamassa heikentyä. Tähän kohderyhmään panostaminen tuo tuloksia.  Pyydän välittämään viestin eteenpäin ainakin hyvinvointilautakunnan ja vanhusneuvoston jäsenille.  Yhteistyöterveisin,  Eveliina Hovinen  \*\*\*\*\*\*\*\*\*\*\*\*\*\*  Eveliina Hovinen  suunnittelija/Voimaa vanhuuteen -ohjelma  040 505 2321  [eveliina.hovinen@ikainstituutti.fi](mailto:anne.honkanen@ikainstituutti.fi)”  Eveliina Hovisen kirje:  ”Kuntanne Voimaa vanhuuteen -yhteistyöryhmä järjestää yhdessä Ikäinstituutin kanssa Ikäihmisten liikuntaraati -ryhmäkeskustelun, johon kutsutaan 8-15 kuntanne ikäihmistä. Keskustelua vetävää Ikäinstituutin suunnittelija Eveliina Hovinen. Lisäksi mukana on kunnan yhteistyöryhmän jäseniä.”  Vanhusneuvoston puheenjohtaja on kutsuttu kuulemaan keskustelun yhteenvetoa sekä osallistumaan loppukeskusteluun, jossa liikunta- raatilaiset voivat esittää kysymyksiä sekä tuoda esille toiveitaan. Tilaisuuden yhteenveto järjestetään 13.11.2019 kello 14.30-16.00 Imatran urheilutalolla. Vanhusneuvostoa edustamaan on pyydetty Pirkko Molkentin, koska puheenjohtaja ja varapuheenjohtaja eivät pääse osallistumaan.  Kooste Imatran Voimaa vanhuuteen –alkukartoituksesta on jaettu esityslistan liitteenä.  **Esitys:** Käsitellään muut asiat.  **Päätös:** Merkittiin tiedoksi.  **§ 57 Seuraavan kokouksen ajankohta**  **Esitys:** Sovitaan seuraava kokousaika ja kokouspaikka. Kokouksen yhteydessä on joululounas kokoukseen osallistuville.  **Päätös:** Seuraava kokous pidetään 17.12.2019 kello 12.00-16.00. Ennen kokousta on joululounas.  **§ 58 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen. |
|  | **IMATRAN KAUPUNKI**  **Vanhusneuvosto**  Jerena Juutilainen Sirkku Sarlomo  puheenjohtaja sihteeri |